Virallinen lehti nro C 045 , 13/02/1997 s. 0014 - 0016



Paul Inge Hansenin 5 päivänä joulukuuta 1996 EFTAn valvontaviranomaista vastaan nostama kanne (Asia E-7/96) (97/C 45/05) Paul Inge Hansen, edustajanaan asianajaja Jan E. Strand, Olav Trygvasonsgt 40, N-7011 Trondheim, Norja, nosti kanteen EFTAn valvontaviranomaista vastaan EFTAn tuomioistuimessa 5 päivänä joulukuuta 1996. Kantaja vaatii, että: "1) EFTAn valvontaviranomainen velvoitetaan tekemään seuraava päätös: I a) Norjan nykyinen työnvälitys on ristiriidassa ETA-sopimuksen kanssa. b) Norjan hallitus velvoitetaan antamaan vammaisille ja työrajoitteisille heidän niin halutessaan mahdollisuus päästä työmarkkinoille oikeina työnhakijoina työkykyisten työttömien tapaan. c) Norjan hallitus määrätään höllentämään työnvälitysmonopolia. d) Norjan hallitus määrätään antamaan Rebecca Foundationille mahdollisuus osallistua EU:n vammaisille ja työrajoitteisille tarkoitettuihin ohjelmiin. e) Norjan hallitus velvoitetaan antamaan Rebecca Foundationille tarvittava hyväksyntä x) liiketoiminnan harjoittamiseen y) yksityiseen henkilöstön rekrytointiin Norjassa asuvien henkilöiden osalta, jotka kuuluvat tai voivat kuulua seuraavien kansallisen vakuutuslain säännösten piiriin: i) 3 - sairaus ii) 5 - kuntoutus iii) 8 - työkyvyttömyys iv) 11 - työtapaturma tai jotka ovat vammaisia tai työrajoitteisia. f) Norjan hallitus velvoitetaan takaamaan, että Rebecca Foundation voidaan perustaa ja että se voi harjoittaa toimintaansa samoin yleisin edellytyksin ja samoin keinoin kuin Norjan hallitus. g) Norjan hallitus velvoitetaan takaamaan, että tarpeelliset lainmuutokset tehdään Norjan lain mukauttamiseksi ETA-sopimuksen määräysten mukaiseksi. II I kohdan täytäntöönpanemiseksi Norjan hallitus määrätään sallimaan seuraavaa: a) Norjan työnvälitys avataan Rebecca Foundationin jäsenille, joita on x) vähintään 13 % Norjan arviolta 100 000 vammaisesta eli 13 000 henkeä. y) vähintään 12 % Norjan arviolta 100 000 työrajoitteisesta eli 12 000 henkeä. b) Norjan hallitus velvoitetaan antamaan Rebecca Foundationille tarvittavat varat, enintään 25 miljoonaa Norjan kruunua, toiminnan perustamiseen ja ylläpitämiseen. c) Norjan hallitus määrätään maksamaan korvausta Rebecca Foundationille ja/tai Paul Inge Hansenille enintään 4 miljoonaa Norjan kruunua, kattamaan kärsityt menetykset, kunnes tuomio on annettu. d) Norjan hallitus määrätään korvaamaan EFTAn valvontaviranomaisen suorittamasta valituksen käsittelystä kantajalle koituvat kustannukset, enintään 250 000 Norjan kruunua. 2. EFTAn valvontaviranomainen maksaa 300 000 Norjan kruunua korvauksena Foundationille ja/tai Paul Inge Hansenille. 3. EFTAn valvontaviranomainen korvaa kantajan kustannukset tästä oikeudesta." Vaihtoehtoisesti kantaja vaattii, että: "1. EFTAn valvontaviranomainen velvoitetaan tekemään seuraava päätös: a) kuten pääkanteessa; b) kuten pääkanteessa; c) Norjan hallitus määrätään purkamaan Norjan työnvälitysmonopoli; d) kuten pääkanteessa; e) Norjan hallitus määrätään maksamaan korvausta Rebecca Foundationille ja/tai Paul Inge Hansenille 29 250 000 Norjan kruunun edestä; f) kuten pääkanteessa, I g kohta. 2. EFTAn valvontaviranomainen maksaa 300 000 Norjan kruunua korvauksena Rebecca Foundationille ja/tai Paul Inge Hansenille. 3. EFTAn valvontaviranomainen korvaa kantajan kunstannukset tästä oikeudesta." Samoin vaihtoehtoisesti: "1. Norjan hallitus tuomitaan pääkanteen I ja II kohdan mukaisesti; 2. EFTAn valvontaviranomainen maksaa 300 000 Norjan kruunua korvauksena Rebecca Foundationille ja/tai Paul Inge Hansenille; 3. Norjan hallitus ja EFTAn valvontaviranomainen korvaavat yhdessä kustannukset tästä oikeudesta." Oikeudelliset väitteet ja muut tueksi esitetyt pääasialliset väitteet: - Norjalaisen vammaisten työmahdollisuuksia tukevan Rebecca Foundation - säätiön perustaja Paul Inge Hansen teki 1 päivänä tammikuuta 1996 EFTAn valvontaviranomaista koskevan valituksen, jossa väitettiin Norjan viranomaisten rikkoneen ETA-sopimuksen 53 ja 54 artiklaa, vertaa 58 ja 59 artikla, valtion monopolin laittomasti kieltäydyttä hyväksymästä liikeyrityksen perustamista. Paul Inge Hansen huomauttaa, että EFTAn valvontaviranomainen on jättänyt tämän valituksen käsittelemättä. - Kantaja viittaa 17 päivänä toukokuuta 1993 allekirjoitetun EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen 37 artiklan 3 alakohtaan. Kantaja huomauttaa edelleen, että EFTAn valvontaviranomainen ei ole peruuttanut liikeyrityksen perustamista koskevaa kieltoa. - Paul Inge Hansen pyysi 8 päivänä elokuuta 1996 EFTAn valvontaviranomaista toimimaan EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen 37 artiklan 2 alakohdan nojalla.